Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 105/14/5508	Ružomberok, 12.5.2014
EEČ : 2-42-52-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci je podľa § 62 Zákona o rodine č. 36/2005  Z. z.,  a podľa rozsudku Okresného súdu XXXXX č. XXXXX zo dňa 11.4.2012, ktorý nadobudol právoplatnosť a vykonateľnosť dňa 23.04.2012 povinná platiť výživné na svojho syna XXXXX, nar. XXXXX, trvalo bytom XXXXX, okres XXXXX, prechodne bytom XXXXX- XXXXX XXXXX vo výške 100,- eur vždy do každého 25-teho dňa v mesiaci vopred k rukám otca XXXXX, nar. XXXXX, trvalo bytom XXXXX, okres XXXXX, prechodne bytom XXXXX- XXXXX XXXXX, XXXXX si  z nedbanlivosti neplnila vyživovaciu povinnosť od 01.07.2013 do 05.05.2014, čím na výživnom na syna XXXXX za uvedené obdobie dlhovala k rukám otca XXXXX sumu 1.000,-eur, keď v rozhodnom čase nevyvinula dostatočné úsilie na obstaranie si príjmu na uhradenie výživného, XXXXX uhradila otcovi maloletého XXXXX dňa  03.04.2014 sumu vo výške 540,- eur, dňa 19.04.2014 sumu 360,- eur a dňa 05.05.2014 sumu 100,- eur,  čím si svoju vyživovaciu povinnosť za obdobie od 01.07.2013 do 05.05.2014 riadne dodatočne splnila 

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením č. XXXXX zo dňa 01.03.2014 podľa § 199 ods. 1 Trestného poriadku začal trestné stíhanie a následne uznesením zo dňa 31.03.2014 podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona pre skutok, že XXXXX si z nedbanlivosti neplní svoju zákonom uloženú povinnosť vyživovať iného a to svojho syna XXXXX, nar. XXXXX, trvale bytom XXXXX, XXXXX XXXXX, na ktorého je povinná platiť  výživné vo výške 100 eur mesačne vždy do 25-teho  dňa toho ktorého mesiaca vopred k rukám otca XXXXX, nar. XXXXX podľa rozsudku Okresného súdu v Ružomberku XXXXX  zo dňa 11.04.2012, ktorý nadobudol právoplatnosť a vykonateľnosť dňa 23.04.2012, pričom  svoju povinnosť si neplní od 01.07.2013 do dnešnej doby  s výnimkou mesiaca marec 2014, kedy uhradila sumu 540,- eur, čím takto dlhuje na bežnom výživnom k rukám otca XXXXX, nar. XXXXX, trvale bytom XXXXX sumu 360,- eur.

Obvinená XXXXX uviedla,že jej bola uložená vyživovacia povinnosť voči  synovi XXXXX vo výške 100,- eur, ktorý žije s jeho otcom XXXXX Dňa 31.03.2014 uhradila na výživnom sumu 540,- eur. Posledné týždne sa zdržiava na Slovensku, nakoľko jej otec bol ťažko chorý. Inak žije a pracuje vo Švajčiarsku. O syna XXXXX má záujem, navštevuje ho, bol pri nej minulý rok vo Švajčiarsku, je s ním v kontakte telefonicky, zaujíma sa o jeho rast a vývin.

Svedok - poškodený XXXXX uviedol, že XXXXX podľa rozsudku Okresného súdu XXXXX č. XXXXX zo dňa 11.4.2012, ktorý nadobudol právoplatnosť a vykonateľnosť dňa 23.04.2012, je povinná platiť výživné na svojho syna XXXXX vo výške 100,- eur vždy do každého 25-teho dňa v mesiaci vopred k jeho rukám. Túto vyživovaciu povinnosť si neplní od 01.07.2013. Dňa 03.04.2014 poslala XXXXX sumu vo výške 540,- eur, dňa 19.04.2014 sumu 360,- eur, čím vyrovnala dlh na výživnom vrátane mesiaca marec 2014. 

Súčasťou vyšetrovacieho spisu je  rodný list maloletého XXXXXa,  potvrdenie o návšteve materskej školy pri Základnej škole XXXXX od 01.06.2013, rozsudok Okresného súdu XXXXX č. XXXXX zo dňa 11.04.2012, ktorý nadobudol právoplatnosť a vykonateľnosť dňa 23.04.2012, súvisiaci rozsudok Okresného súdu XXXXX č.  XXXXX zo dňa 29.03.2011, ktorý nadobudol právoplatnosť a vykonateľnosť dňa 06.05.2011. Spis obsahuje tiež listinné dôkazy týkajúce sa obvinenej XXXXX, listinné dôkazy týkajúce sa úhrady výživného vrátane poštového ústrižku svedčiaceho aj o zaplatení sumy 100,- eur dňa 05.05.2014. 

Vyhodnotením zhromaždených dôkazov som dospela k záveru, že u obvinenej bolo preukázané nedbanlivostné zavinenie na neplnení vyživovacej povinnosti, keď v rozhodnom nevyvinula dostatočné úsilie na splnenie si svojej vyživovacej povinnosti.

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinená XXXXX preukázateľne zaplatila k rukám otca maloletého syna dňa 03.04.2014 sumu vo výške 540,- eur, dňa 19.04.2014 sumu 360,- eur a dňa 05.05.2014 sumu 100,- eur, čím dlh na výživnom za obdobie mesiacov júl, august, september, október, november, december roku 2014 a mesiacov január, február, marec a apríl 2014 dodatočne uhradila.

Vzhľadom k tomu, že obvinená XXXXX vyrovnala svoj dlh na výživnom za obdobie, ktoré je jej kladené za vinu, v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka